יעל אבקסיס

יעל אבקסיס (נולדה ב-19 ביולי 1967) היא שחקנית, דוגמנית, במאית, יוצרת, מפיקה ומנחת טלוויזיה ישראלית. זוכת פרס מסך הזהב ופרס האקדמיה הישראלית לטלוויזיה. אבקסיס נולדה באשקלון וגדלה בבת-ים. אמה היא הזמרת והשחקנית ריימונד אבקסיס שעלתה ארצה לבדה ממרוקו. אביה נהרג בתאונת דרכים כשאבקסיס הייתה בת עשר. לאבקסיס אח קטן בשם אליאל. אבקסיס החלה את קריירת הדוגמנות שלה בעת שהייתה סטודנטית בחוג להיסטוריה של אוניברסיטת תל אביב, לאחר שחיפשה דרך להתפרנס. היא נרשמה בסוכנות הדוגמנות "אימג'" של בטי רוקאווי, והשתתפה במספר קמפיינים. פריצתה הגדולה לתודעה הציבורית אירעה ב-1994 כאשר הופיעה יחד עם ליאור מילר בסרטון פרסומת נודע של חברת האופנה "קסטרו" בערוץ 2, אחת הפרסומות הראשונות ששודרו בערוץ המסחרי. בשנים 1996–1998 הובילה מסע פרסום של הבנק "הישיר הראשון" מקבוצת בנק לאומי, בנק חדש שהוקם באותה עת. בשנים 1998–2000 הובילה מסע פרסום של חברת "אל על". בשנים 2002–2005 שימשה כפרזנטורית של חברת האופנה "קרייזי ליין". בשנת 2006 נבחרה לשמש כפרזנטורית של חברת הקוסמטיקה "ד"ר פישר". היא שימשה בתפקיד במשך שלוש שנים. בשנת 1991 השתתפה לראשונה בתפקיד משנה בסרט קולנוע, הסרט הצרפתי-ישראלי, בבימויו של אלכסנדר ארקדי, "אהבנו את לורה", לצד השחקנית הצרפתייה סופי מרסו. בשנת 1992 השתתפה בתפקיד ראשי בסרט של איילת מנחמי ונירית ירון "סיפורי תל אביב". בשנת 1993 השתתפה בסרט הקולנוע האמריקאי "זרים בלילה". באותה השנה השתתפה גם כן בסרט הישראלי "הירושה" של הבמאי אמנון רובינשטיין. ב-1993 הצטרפה אבקסיס לצוות מנחי ערוץ הילדים בו הנחתה עד 1998, ובין התוכניות שהנחתה נמנו: "הכיתה המעופפת", "כדור פורח", "שעות הקסם" ועוד. בשנת 2000 חזרה אבקסיס לערוץ כשחקנית בסדרה לגיל הרך "עץ הפטפוזים". אבקסיס השתתפה במספר קלטות וידאו לילדים שהמוכרות בהן הן "עולם קטן" שיצאה בשנת 1994 ו"חיבוקי" שיצאה בשנת 1998, שלאחר מכן נמכרו בובות המבוססות על הדמות של קלטת זו. בשנים 1993–1994 הנחתה אבקסיס את תוכנית המוזיקה "רוח מזרחית" ששודרה בערוץ 2. ב-1994 היא הנחתה את הפסטיגל לצד עינת ארליך ועודד מנשה. בשנת 1996 השתתפה במספר סרטי טלוויזיה צרפתיים. בשנים 1998–1999 הנחתה את מגזין האופנה "פוזה" בשידורי טלעד בערוץ 2. בשנים 1999–2004 שיחקה תפקיד מרכזי בסדרת הטלוויזיה, זוכת פרס מסך הזהב ופרס האקדמיה לטלוויזיה, "שבתות וחגים". עבור תפקידה בסדרה זו, זכתה אבקסיס בפרס מסך הזהב בקטגוריית "השחקנית הטובה ביותר" בנובמבר 2003. בשנת 1999 שיחקה אבקסיס בסרטו של הבמאי עמוס גיתאי "קדוש". בשנת 2003 שיחקה בסרטו של עמרי לוי "מיס אנטבה", שזכה בפרס בפסטיבל ברלין. במקביל השתתפה בסרט "חיים זה חיים" של מיכל בת אדם, ובסרטו של עמוס גיתאי "עלילה". בשנת 2004 הנחתה תוכנית ילדים בערוץ התכלת, והשתתפה בהפקה הבינלאומית המיוחדת "תחיה ותהיה" של המפיק מרק רוזנבאום והבמאי ראדו מיכאילאנו, שזכה במספר פרסים בפסטיבלים שונים בעולם, ביניהם פרס "חביב הקהל" בפסטיבל ברלין. בשנת 2005 שיחקה לראשונה יחד עם אמה, ריימונד אבקסיס, כאם ובת בסרט הטלוויזיה "חתה יסבח סבח", בבימויו של דוד דרעי. בסרט, זוכה פרס האקדמיה לטלוויזיה, עליו זכתה גם אמה בפרס השחקנית הטובה ביותר. בשנת 2008 שיחקה אבקסיס בסרט השני במספר בטרילוגיה של האחים שלומי ורונית אלקבץ - "שבעה". ושיחקה גם בתפקיד דנה בהצגה "קפיצה לחו"ל" בבימוי נטע מורן בתיאטרון תמונע. באותה שנה ייסדה ביחד עם מכי חכם נאמן את "פורום נשות העסקים" של עמותת רוח נשית כדי לתמוך בפעילות למען נשים נפגעות אלימות. אבקסיס כיהנה כיו"ר הפורום בין השנים 2008–2010 וכנשיאת העמותה בין השנים 2010-2015. בשנת 2009 שיחקה אבקסיס בהצגה "האישה מן הים" (תיאטרון תמונע), ובאותה השנה שיחקה גם בסדרת הדרמה של ערוץ 2 "תיבת נח". בשנת 2010 גילמה את דמותה של טליה קליין, אשת שבוי צה"ל החוזר מהשבי לאחר 17 שנים, בסדרה "חטופים" בשידורי קשת. על תפקידה בסדרה זכתה בפרס האקדמיה לטלוויזיה בקטגוריית "השחקנית הטובה ביותר בסדרת דרמה", ובשנת 2011 שיחקה בסדרת הדרמה "אדמה" לצד ליאור אשכנזי, מוחמד בכרי ונתי רביץ. בשנת 2013 שיחקה תפקיד משנה בסרטו של רשף לוי "לצוד פילים". בשנת 2014 שיחקה בסרטו של ערן ריקליס, המתבסס על ספרו של סייד קשוע - "ערבים רוקדים (זהות שאולה)" ובסרטה של קרן ידעיה, "הרחק מהיעדרו". בשנת 2018 הנחתה לצד דני קושמרו את טקס הדלקת המשואות לרגל חגיגות יום העצמאות ה-70 למדינת ישראל. באותה שנה שיחקה בסרטו של יהונתן אינדורסקי "דרייבר", וכן בסרטו של עמוס גיתאי "רכבת קלה". ב-2019 שיחקה בתפקיד ראשי בסרט "הד", לצד יורם טולדנו. בשנת 2020 הפיקה וביימה את הסרט התיעודי "ריימונד אל בידאוויה". הסרט הוקרן לראשונה באירוע הפתיחה של פסטיבל דוקואביב 2020 בשנת 1996 נישאה אבקסיס לשחקן ליאור מילר ובאותה השנה נולד לשניים בן. ב-2003 השניים התגרשו. משנת 2004 אבקסיס הייתה בזוגיות עם איש העסקים רוני דואק, ולשניים נולד בן בשנת 2005. ב-2014 השניים נפרדו. משנת 2018 אבקסיס בזוגיות עם איש חיי הלילה צח בר. אבקסיס מתגוררת ברשפון. מדיה וקבצים בנושא יעל אבקסיס בוויקישיתוף יעל אבקסיס, במיזם "אישים" לתיעוד היצירה הישראלית יעל אבקסיס, במסד הנתונים הקולנועיים IMDb (באנגלית) יעל אבקסיס, באתר "אידיבי", מאגר הידע העברי לקולנוע ישראלי ועולמי יעל אבקסיס, באתר ספר הקולנוע הישראלי יעל אבקסיס, באתר AllMovie (באנגלית) יעל אבקסיס, במסד הנתונים הקולנועיים KinoPoisk (ברוסית) יעל אבקסיס, דף שער בספרייה הלאומית יעל אבקסיס, באתר ארכיון הסרטים הישראלי בסינמטק ירושלים יעל ולצר, ‏אני בתקופה שבא לי להיראות הכי סקסית ומושכת שאפשר, באתר גלובס, 7 באפריל 2010 הדס בשן, עמוק באדמה, באתר ynet, 16 בפברואר 2011 אורי קליין, הפנים האחרות של יעל אבקסיס, באתר הארץ, 16 בספטמבר 2012 יוני בינרט, שחקנית, שופטת, מפיקה: יעל אבקסיס בתנועה מתמדת, באתר Xnet‏, 4 ביולי 2013 מלי זיידמן, יעל אבקסיס בעוצמות גבוהות, באתר את, 27 בינואר 2015 לירון סיני, יעל אבקסיס: "צריך לקחת אחריות על מה שקורה פה, באתר ynet, 12 בינואר 2016 אינה טוקר, מסע בזמן: יעל אבקסיס חוגגת 50, באתר ynet, 19 ביולי 2017 ורד רמון ריבלין, ‏"אני עוברת משהו חזק, כאילו הקירות שלי נפלו. זה יכול היה להיות מאוד מפחיד, אם הייתי בשלב שבו עדיין פחדתי", באתר גלובס, 4 בדצמבר 2018 נירית אנדרמן, יעל אבקסיס: "אם יש משהו ששווה את הפרסום שלי, את כל הסיוט הזה, זה היה הרגע הזה", באתר הארץ, 2 בינואר 2019 איתי סגל, בתפקיד עצמה, באתר "ידיעות אחרונות", 8 באוקטובר 2019 ירון פריד, יעל אבקסיס בראיון אישי חושפני, על הילדות, על היתמות ועל תרבות של כאב, באתר הארץ, 18 בספטמבר 2009 חן דגן, סוכנת הדוגמניות בטי רוקאווי ניצתה: הסוכנת שנושה תיאלץ לסגוד, חדשות, 26 באוגוסט 1992 לא בכל מחיר, חדשות, 24 בספטמבר 1990 גינגי פרידמן, קסטרו עושה זאת שוב, באתר TheMarker‏, 6 באפריל 2004 הדס מגן, ‏"25 שנה שואלים אותי מה היה לי מתחת למעיל": יעל אבקסיס ובכירי הענף חוזרים אל הפרסומת שהקדימה את זמנה, באתר גלובס, 16 באפריל 2021 ורד שרון-ריבלין, ‏הישיר הראשון מפרסם מודעות המסננות פניות מאוכלוסיות מעוטות יכולת, באתר גלובס, 9 בדצמבר 1998 דפנה צוקר, ‏זה כן לטלפון, באתר גלובס, 14 בינואר 2001 ורד שרון-ריבלין, ‏קמפיין אל-על יוצא לדרך; יעל אבקסיס הוחתמה לשנתיים, באתר גלובס, 16 ביוני 1998 סמדר הירש, ‏אני זוכר אותה מהקמפיין של קסטרו, באתר גלובס, 24 במרץ 2002 ענת ביין, יעל אבקסיס תככב בקמפיין חדש של רשת האופנה קרייזי ליין, באתר TheMarker‏, 19 במרץ 2002 מעיין כהן, ‏רונית יודקביץ תחליף את יעל אבקסיס כפרזנטורית של קרייזי ליין, באתר גלובס, 11 בינואר 2005 שירות גלובס, ‏יעל אבקסיס תוביל את קמפיין ד"ר פישר עבור 600 אלף ד', באתר גלובס, 21 בפברואר 2006 איילה צורף, יעל אבקסיס תקבל 600 אלף דולר עבור סדרת קמפיינים לד"ר פישר, באתר TheMarker‏, 21 בפברואר 2006 TheMarker digital, יעל אבקסיס תוביל את קמפיין הפרסום של תשלובת ד"ר פישר בשלוש השנים הקרובות בתמורה ל-600 אלף דולר, באתר TheMarker‏, 22 בפברואר 2006 חגי לוי, סרטים חדשים - אהבנו את לורה, חדשות, 30 באפריל 1992 אושרה שוורץ, סרט ישראלי / בתנועה מתמדת, חדשות, 30 באפריל 1992 יואב בירנברג, אהבה תחת אינקוויזיציה - אבי טולדנו ויעל אבקסיס מככבים ב"הירושה", חדשות, 20 באפריל 1993 מאת אביבה קרול, ‏יעל אבקסיס תגיש מגזין בטלעד, באתר גלובס, 10 בדצמבר 1997 אביבה קרול, ‏טלעד משנה את הלוגו ומציגה לוח שידורים חדש, באתר גלובס, 16 בספטמבר 1998 אביבה קרול, ‏טלעד רכשה זכויות שידור ל-4 ערוצים שיישווקו לכבלים וללווין, באתר גלובס, 8 בספטמבר 1999 אביבה קרול, ‏החלו צילומי "שבתות וחגים", סדרת דרמה חדשה של ערוץ 3, באתר גלובס, 17 באוגוסט 1999 גלי וינרב, ‏"כוכב נולד" היא תוכנית העשור של "מסך הזהב", באתר גלובס, 16 בנובמבר 2003 סרטו של עמוס גיתאי "קדוש" יוקרן מחר בערוץ 2, באתר הארץ, 15 במאי 2002 רותה קופפר, ילד שקוף בחולצה של סטיב אוסטין, באתר הארץ, 31 ביולי 2003 גואל פינטו, "מיס אנטבה" של עומרי לוי יתחרה בקטגוריית סרטי הילדים של פסטיבל ברלין, באתר הארץ, 21 בדצמבר 2002 פבלו אוטין, ‏"אף פעם לא חושבת על עצמי כעל אישה", באתר גלובס, 21 באוקטובר 2003 יורם קניוק, ‏עלילת דם, באתר גלובס, 16 בנובמבר 2003 אורי קליין, עלילה, באתר הארץ, 3 בנובמבר 2003 אביבה קרול, ‏יעל אבקסיס תנחה רצועת ילדים ב"התכלת", באתר גלובס, 14 בינואר 2004 אבנר שפירא, שני פרסים בפסטיבל ברלין לסרט הפלשתיני "גן עדן עכשיו", באתר הארץ, 21 בפברואר 2005 רותה קופפר, הזוכה הגדול בטקס פרסי האקדמיה לטלוויזיה - ערוץ 10, באתר הארץ, 26 ביולי 2005 אורון שמיר, עכבר העיר, שבעה: יש הכל, רק אין סרט, באתר הארץ, 26 בספטמבר 2008 רותי זוארץ, ‏קפיצה משולשת, באתר גלובס, 13 באפריל 2008 "רוח נשית": מגבה ומחזקת נפגעות אלימות, באתר ynet, 9 באפריל 2008 טלי טסלר, ‏יעל אבקסיס בפורום נשות העסקים של רוח נשית: כולנו נפגעות אלימות, באתר onlife,‏ 26 ביוני 2012 מיכאל הנדלזלץ, האישה מן הים: לראות בשביל יעל אבקסיס, באתר הארץ, 26 באוקטובר 2010 מיה סלע, תיבת נח: הפסיכולוג כאלוהים, יעל אבקסיס כאלה, באתר הארץ, 8 בנובמבר 2009 מתן אברמוביץ', עכבר העיר, פרסי הטלוויזיה: "חטופים" זכתה - ובגדול, באתר הארץ, 13 ביולי 2010 צחי קומה, יעל אבקסיס ורוני דואק נפרדים, באתר ynet, 21 בינואר 2014